laion/Wikipedia-Exotic huggingface dataset:
יע"ל קג"ם

יע"ל קג"ם הם ראשי התיבות של שש מחלוקות בתלמוד הבבלי שבהן נפסקה הלכה כאביי לעומת רבא, מבין מאות מחלוקות שבתלמוד, שבהן הכלל הרגיל הוא שהלכה כרבא. זהו כלל פסיקה קדום, המצוי כבר בתלמוד עצמו, אף כי אפשר שזמנו הוא לאחר תקופת האמוראים. מחלוקות יע"ל קג"ם לפי שיטת רש"י הן: יאוש שלא מדעת - בדיני אבדה ומציאה. האם במציאת אבדה בה ברור כי כשהבעלים יגלו שאיבדו הם יתייאשו, אך כרגע לא ידוע האם הבעלים גילו; הלכה כאביי שלא נחשב יאוש ואסור לקחת. (תלמוד בבלי, מסכת בבא מציעא, דף כ"א, עמוד ב'). עד זומם – האם עד שנמצא שקרן נפסלות עדויות שהעיד בעבר (למפרע משעה שהעיד) או רק משעה שנמצא שקרן (משעה זו). הלכה כאביי שלמפרע הוא נפסל להעיד (תלמוד בבלי, מסכת סנהדרין, דף כ"ז, עמוד א'). לחי העומד מאליו - האם ניתן להכיר באובייקט הקיים לצורך אחר, כסימון של עירוב לשבת. (תלמוד בבלי, מסכת עירובין, דף ט"ו, עמוד א'); הלכה כאביי שכשרה, אבל צריך שישימו לב אליה לפחות מערב שבת (וראה דעות אחרות בהמשך). קידושין שלא נמסרו לביאה - האם נישואים חלים גם כאשר קיימת בעיה הלכתית הכרוכה בהם; למשל, מי שמקדש אחת משתי אחיות בלי לציין את מי מהן קידש. הלכה כאביי שיש להם תוקף. (תלמוד בבלי, מסכת קידושין, דף נ"ב, עמוד א'). גילוי דעת בגט - האם הבעת שמחה מאי ביצוע גט נחשב כרצון לבטלו והאם בכוחו לבטל את הגט; הלכה כאביי שאינו מועיל ומגורשת. (תלמוד בבלי, מסכת גיטין, דף ל"ד, עמוד א'). מומר אוכל נבלות להכעיס - האם אדם הידוע כעובר עבירות באופן שיטתי ובמזיד על מנת להכעיס (דהיינו דווקא על מנת לעבור עבירה) ולא מסיבות תועלת, חשוד להעיד עדות שקר ועדותו פסולה. (תלמוד בבלי, מסכת סנהדרין, דף כ"ז, עמוד א'); הלכה כאביי שפסול לעדות. על פי שיטתו של רבנו תם, האות ל' אינה מייצגת לחי העומד מאליו, אלא שאלה בנושא לידה - האם זבה שילדה ולא ראתה דם מחשיבה את הימים לצורך לספירת זבה (תוספות, מסכת קידושין, דף נ"ב, עמוד א'). על פי שיטתם של חכמי נרבונא, האות ל' מייצגת את המחלוקת לגבי מי שיכול לא ליהנות מאיסור, אך אינו מתכוון ליהנות ממנו - 'אפשר ולא מתכוון' (שם). רבא אוסר, ואביי מכשיר כדעת ר' שמעון שמתיר דבר שאינו מתכוון. הסבוראים הוסיפו שהלכה כאביי גם במקרה של אדם שעבר עבירה, כאשר תחילתה הייתה בפשיעה, וסופה באונס (דעת אביי שחייב במקרה זה ובבבא מציעא מב, א נפסק שתחילתו בפשיעה וסופו באונס חייב- כדעת אביי). עם זאת, פסיקה זו לאו דווקא סותרת את הכלל "יע"ל קג"ם", מאחר שהכלל מדבר על מחלוקות שחלקו מדעת עצמם ובמחלוקת זו חלקו מהי דעתו של רבה (שהיה רבם). אולם הרמב"ן כתב שאין הלכה כמותו בתחילתו בפשיעה וסופו באונס. בעניין מלאכת מעמר חלק אביי על רבא ופסק כי אין מלאכת מעמר אלא בגידולי קרקע, וכן פסקו כמותו הרמב"ם והטור, וכך הביא להלכה השולחן ערוך. באור זרוע מובא שרבי אליעזר ממיץ חשש לדעה שיש עימור בדברים שאינם גדולי קרקע, ומשום כך אסר איסוף ביצים שהתפזרו. אמנם, דעה זו היא דעת מיעוט בקרב הפוסקים, ואף בספר יראים שכתב רבי אליעזר עצמו, משמע שעימור שייך רק בגידולי קרקע. דף לימוד בנושא ממכון "שפע" יחזקאל לנדא, דרוש בשיטת יע"ל קג"ם, בספר "דורש לציון", מהדורת מפעל נודע ביהודה השלם, תשנ"ה, דרוש 13, באתר היברובוקס רש"י, מסכת קידושין, דף נ"ב, עמוד א'; מסכת בבא מציעא, דף כ"ב, עמוד ב' ובמקבילות בבא מציעא לו, ב ב"מ לו, ב
אפיק

האם התכוונתם ל... אפיק (קיבוץ) – קיבוץ של התק"צ השוכן בדרום רמת הגולן אפיקים – קיבוץ בעמק הירדן המשתייך לתק"צ אפיק (גאוגרפיה) – בגאוגרפיה, קרקעית הנחל, מסלול זרימתו של נחל אפיק (מטאורולוגיה) – במטאורולוגיה, שלוחה של לחץ אוויר נמוך המפרידה בין שני אזורי לחץ גבוה אפיק גיימס – חברת משחקים אמריקאית אפיק מחשב (Computer Bus) - ערוץ תקשורת במחשב אפיק רקורדס – חברת תקליטים אפיק שידור אפיק - ספרות ישראלית – הוצאת ספרים. אישים: שגית אפיק – עורכת דין ישראלית שירז אפיק – סופרת ישראלית אפק אפיקים
רב-נגד

המונח "רנ"ג" מפנה לכאן. לערך העוסק בשנה העברית ה'רנ"ג (1492–1493), ראו ה'רנ"ג. רב-נגד ובראשי תיבות רנ"ג היא אחת מדרגות אנשי כוחות ביטחון בישראל שאינם קצינים, והגבוהה ביותר היכן שהיא בשימוש. האם התכוונתם ל... בצבא הגנה לישראל – ראו דרגות צה"ל#רב-נגד במשטרת ישראל – ראו דרגות משטרת ישראל#דרגות נגדים בשירות בתי הסוהר – ראו דרגות שירות בתי הסוהר#דרגות נגדים במשמר הכנסת – ראו משמר הכנסת#דרגות משמר הכנסת רב-סמל בכיר (דרגה מתחת) דרגות כוחות הביטחון וההצלה בישראל
סמ"ר

האם התכוונתם ל... ראשי תיבות של: סמל ראשון – דרגה בצה"ל, במשטרת ישראל ובצבאות שונים סנטימטר רבוע – יחידת שטח קטנה ספינת משמר
רב-סמל ראשון

רב-סמל ראשון ובראשי תיבות רס"ר היא אחת מדרגות אנשי כוחות ביטחון בישראל שאינם קצינים. זהו גם תרגום עברי לדרגה הקיימת בצבאות אחרים. בצבא השתרש השם גם ככינוי לנגד משמעת. האם התכוונתם ל... בצבא הגנה לישראל כדרגה – ראו דרגות צה"ל#רב-סמל ראשון כתפקיד – נגד משמעת, נגד יחידה בצה"ל שתפקידו לשמור על סדר ומשמעת ביחידה. מכונה גם "רס"ר משמעת" אך דרגתו יכולה להיות כל דרגת חוגר בקבע (ראו דרגות צה"ל#נגדים) במשטרת ישראל – ראו דרגות משטרת ישראל#דרגות נגדים בשירות בתי הסוהר – ראו דרגות שירות בתי הסוהר#דרגות נגדים במשמר הכנסת – ראו משמר הכנסת#דרגות משמר הכנסת רב-סמל מתקדם (דרגה מעל) רב-סמל (דרגה מתחת) דרגות כוחות הביטחון וההצלה בישראל
רב-סמל מתקדם

רב-סמל מתקדם ובראשי תיבות רס"ם או רס"ם היא אחת מדרגות אנשי כוחות ביטחון בישראל שאינם קצינים. האם התכוונתם ל... בצבא הגנה לישראל – ראו דרגות צה"ל#רב-סמל מתקדם במשטרת ישראל – ראו דרגות משטרת ישראל#דרגות נגדים בשירות בתי הסוהר – ראו דרגות שירות בתי הסוהר#דרגות נגדים במשמר הכנסת – ראו משמר הכנסת#דרגות משמר הכנסת רב-סמל בכיר (דרגה מעל) רב-סמל ראשון (דרגה מתחת) דרגות כוחות הביטחון וההצלה בישראל
רב-סמל בכיר

המונח "רס"ב" מפנה לכאן. לערך העוסק בשנה העברית ה'רס"ב (1501–1502), ראו ה'רס"ב. רב-סמל בכיר ובראשי תיבות רס"ב היא אחת מדרגות אנשי כוחות ביטחון בישראל שאינם קצינים. האם התכוונתם ל... בצבא הגנה לישראל – ראו דרגות צה"ל#רב-סמל בכיר במשטרת ישראל – ראו דרגות משטרת ישראל#דרגות נגדים בשירות בתי הסוהר – ראו דרגות שירות בתי הסוהר#דרגות נגדים במשמר הכנסת – ראו משמר הכנסת#דרגות משמר הכנסת רב-נגד (דרגה מעל) רב-סמל מתקדם (דרגה מתחת) דרגות כוחות הביטחון וההצלה בישראל
דונלד פייז'ון

דונלד אדאוסון פייז'ון (באנגלית: Donald Adeosun Faison; נולד ב-22 ביוני 1974) הוא שחקן טלוויזיה וקולנוע ומנחה טלוויזיה אמריקאי. הוא מוכר ביותר כתפקידו כד"ר כריסטופר דאנקן טורק בסדרה "סקראבס". פייז'ון נולד בהארלם, ניו יורק, בנם של שירלי, סוכנת כישרונות, ודונלד פייז'ון האב, קבלן בניין. הוריו התגרשו ב-1992. אחיו הצעיר הוא הזמר אולאמידה פייז'ון. שמו האמצעי נובע מהמילים "אדא" (שפירושו "כתר") ו"אוסון" (שמשמעותו "נהר החיים") בשפה המערב אפריקאית של אנשי היורובה. הוריו היו פעילים בתיאטרון השחור הלאומי בהארלם. הוא למד בבית הספר המקצועי לילדים במנהטן עם חברו הטוב, השחקן דאש מייהוק. בשנת 1989, כאשר היה פייז'ון בן 15 קיבל את תפקידו הראשון בפרסומת לקפה, בו גילם אח קטן של חייל שחוזר מהמלחמה. לפני הופעתו הראשונה בסדרה "סקראבס", שיחק בתפקיד מאריי לוורנס דוואל בסרט קלולס (שיצא ב-1995) ובסדרה קלולס שבאה אחרי הסרט והוקרנה מ 1996 ועד 1999. ב-1995 הוא שיחק בסרט מחכים לנשום (Waiting to Exhale, תרגום חופשי) את טאריק, בנה של גלוריה שגולמה על ידי לורטה דווין. הוא שיחק גם בתפקיד טרייסי בסדרת הטלוויזיה פליסיטי, הופיע בסרט לזכור את הטיטאנים ועזר לדבב מספר של דמויות בסדרת האנימציה clone high של MTV. בנוסף היה לו תפקיד קטן בסדרות הטלוויזיה סברינה ותאומות. ב-2005 הוא הפיק פרק הקשור לחברו לסדרה זאק בראף עבור סדרת ה MTV - פאנקד. בשנת 2017 שיחק בקומדיה "שטן קטן" בכיכובו של אדם סקוט. בשנת 2019 החל לשחק בסדרת המסתורין של ABC "התגלות" בתור אלכס אוונס, הגרוש של ג'ו ואביה של מיה. ב-1997 נולד לפייז'ון בן ראשון, שון, מבת זוגו דאז, אודרי אינס. בשנת 1997, פייז'ון החל לצאת עם ליסה אסקי, סטודנטית לסיעוד. השניים היו נשואים מ-2001 עד 2005. יש להם תאומים, בן ובת, דייד וקאיה שנולדו ב-1999, ובן בשם קובי, שנולד ב-2001. לאחר שש שנים של זוגיות, פייז'ון התחתן בשנית, עם קאסי קוב, ב-15 בדצמבר 2012. החתונה נערכה בביתו של חברו הטוב של פייז'ון, זאק בראף, ששימש גם כשושבין בחתונה. השושבינה של הכלה היא הזמרת ג'סיקה סימפסון, שקוב עבדה עבורה בעבר כעוזרת אישית. לפייז'ון וקוב, נולד בן בשם רוקו, שנולד ב-2013. בתם, ווילדר, נולדה ב-2015. דייד, קאיה וקובי עברו להתגורר עם פייז'ון וקוב לאחר שאמם ליסה אסקי מתה ב-2017. מדיה וקבצים בנושא דונלד פייז'ון בוויקישיתוף דונלד פייז'ון, ברשת החברתית פייסבוק דונלד פייז'ון, ברשת החברתית אקס (טוויטר) דונלד פייז'ון, ברשת החברתית אינסטגרם דונלד פייז'ון, במסד הנתונים הקולנועיים IMDb (באנגלית) דונלד פייז'ון, באתר AllMovie (באנגלית) דונלד פייז'ון, באתר Rotten Tomatoes (באנגלית) דונלד פייז'ון, במסד הנתונים הקולנועיים KinoPoisk (ברוסית)
הצוללת

הצוללת (בגרמנית: Das Boot) הוא סרט גרמני משנת 1981 המתאר את משימתה של הצוללת הגרמנית U-96 בזמן מלחמת העולם השנייה, המבוסס על ספרו של לותר-גונתר בוכהיים. הסרט מספר את סיפור הפלגתה של הצוללת הגרמנית U-96 מדגם VIIC תחת פיקודו של קפטן היינריך להמן-וילנברוק (יורגן פורכנאו) בשנת 1942 מנקודת ראותו של לויטננט ורנר (הרברט גרונמייר), כתב צבאי שסופח לצוות הצוללת כדי לתעד את הפלגתה. ורנר, המגלה בתחילה התלהבות מהמסע הצפוי, לומד עד מהרה על החיים בתוך צוללת: הצפיפות, השגרה, השעמום תוך צפייה לקרב והלחץ הנפשי הרב השורר בקרב הצוות בעת הקרב. כחלק מהמערכה באוקיינוס האטלנטי, נקלעת הצוללת לקרב עם משחתת בריטית, ומצליחה להתחמק ממנה תוך שהיא סופגת פגיעות מפצצות עומק. הצוות מצליח לתקן את הפגיעות. לאחר 23 ימים בהם הצוללת סובלת מים סוער, היא נכנסת לקרב עם שיירה בריטית ומצליחה לפגוע בשתי אוניות. המשחתות הבריטיות המלוות את השיירה מנסות לאתר את הצוללת ומסבות לה נזק כבד באמצעות פצצות עומק אולם הצוללת מצליחה להתחמק באמצעות צלילה ותמרון בעומק רב של 190 מטרים, מעבר לעומק הצלילה המותר תוך סיכון לקריסת מעטפת הצוללת. לאחר מספר שעות, שבה הצוללת לציפה ונתגלה שמכלית הדלק שנפגעה בקרב, לא טבעה ונותרה לבדה בעוד השיירה המשיכה בדרכה. קפטן להמן מחליט להטביע את המכלית הפגועה באמצעות טורפדו. לאחר הפגיעה נאלץ צוות הקצינים לצפות בחיילים בוערים ובניצולים הזועקים לעזרה ושוחים לכיוון הצוללת. המחזה הקשה והפקודה להתרחק מבלי לסייע לניצולים גורמים לתחושה קשה בקרב הקצינים. הצוללת אמורה לחזור לבסיסה בלה רושל, צרפת אולם הקפטן מקבל פקודות חדשות המורות לו להיפגש עם ספינת מטען גרמנית בספרד למען הצטיידות מחדש ואז להפליג ללה-ספציה, איטליה. כדי להגיע לבסיס באיטליה הצוללת צריכה לעבור דרך מצר גיברלטר, שבו ממוקם אחד הבסיסים הגדולים ביותר של הצי המלכותי הבריטי, הצוללת מתגלה על ידי הבריטים והם מסבים לה נזקים כבדים וגורמים לה לשקוע ללא שליטה למצולות, למזלו של הצוות, גחון הצוללת פוגע בתלולית חול בקרקעית המיצר ובכך נמנע ביקועה. במשך שעות ארוכות כאשר החמצן שבצוללת הולך ואוזל מצליח צוות הטכנאים בעבודה מאומצת לתקן את הנזק הרב למערכות ומצליח להעלותה שוב לפני המים. הצוללת וצוותה חוזרים לבסיסם וזוכים לקבלת פנים של גיבורים. תוך כדי ירידת הצוות מן הצוללת, מופצץ הבסיס על ידי מטוסי בעלות הברית. כמה מחברי הצוות נהרגים במתקפה. הקפטן שנפצע קשה וברגעיו האחרונים חוזה בשקיעת הצוללת עליה פיקד. לסרט קיימות מספר גרסאות: הגרסה המקורית בת 149 דקות, שיצאה כסרט קולנוע בשנת 1981; מיני-סדרה באורך של חמש שעות, בתוספת סצנות שלא נכנסו לסרט המקורי, נעשתה בשנת 1985; וגרסה של הסרט באורך 216 דקות יצאה בשנת 1997. תקציב ההפקה של הסרט עמד על 30 מיליון מארק גרמני. הסרט נחשב ליקר ביותר בהיסטוריה של הקולנוע הגרמני עד אז. תמונתו של מפקד צי הצוללות הגרמני, קרל דניץ, תלויה בצוללת. במציאות באמת הייתה צוללת בשם U-96 שהייתה תחת פיקודו של קפטן היינריך להמן-וילנברוק, שאף שימש כיועץ לסרט. צוות הצוללת שר את השיר הבריטי מימי מלחמת העולם הראשונה "ארוכה הדרך לטיפררי". "הצוללת", במסד הנתונים הקולנועיים IMDb (באנגלית) "הצוללת", באתר נטפליקס "הצוללת", באתר AllMovie (באנגלית) "הצוללת", באתר Rotten Tomatoes (באנגלית) "הצוללת", באתר Box Office Mojo (באנגלית) "הצוללת", באתר Metacritic (באנגלית) "הצוללת", באתר אידיבי "הצוללת", תסריט הסרט באתר Scripts.com (באנגלית) "הצוללת", באתר Prime Video (באנגלית) "הצוללת", במסד הנתונים הקולנועיים KinoPoisk (ברוסית) "הצוללת", ביקורת על הסרט באתר "עין הדג"
פטריוטיות

פטריוטיות (מיוונית: πατρίς [פַּטְרִיס], אב, מולדת) או מוֹלַדְתָּנוּת היא שם כולל לאהבה ונאמנות שאדם חש כלפי המדינה שבה הוא חי. גישה זו מתבטאת במסירות, בנאמנות ובמוכנות להקרבה למען המדינה. הרגש הפטריוטי (או המולדתני) נובע מהרגשת זיקה, שייכות, הזדהות ומחויבות. פטריוטיות יכולה להתבטא לא רק כלפי המדינה, אלא גם כלפי עיר מגוריו של האדם, או כלפי אזור מגוריו. פטריוטיות קשורה בתרומה של אזרחים למדינה בה הם חיים, ולתחושת הקולקטיב והסולידריות. לאומיות אנטי-פטריוטיות פטריוטיות, באתר אנציקלופדיה בריטניקה (באנגלית) פטריוטיזם, דף שער בספרייה הלאומית החלטות האקדמיה בישיבתה האחרונה (אייר תשפ"ב, מאי 2022), באתר האקדמיה ללשון העברית, ‏9 ביוני 2022 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
מחוז קדיס

מחוז קדיס (בספרדית: Provincia de Cádiz) הוא מחוז בקהילה האוטונומית אנדלוסיה שבדרום־מערב ספרד. המחוז גובל במחוז אואלבה ובמחוז סביליה מצפון, במחוז מאלגה במזרח, כמו גם באוקיינוס האטלנטי בדרום־מערב ובים התיכון בדרום־מזרח, ובמצר גיברלטר ובטריטוריה הבריטית גיברלטר מדרום. בירת המחוז בעיר קדיס ושטחו 7,435.85 קמ"ר. בשנת 2005 מנתה אוכלוסיית המחוז 1,180,817 איש, כאשר כ-600,000 מהם התגוררו באזור מפרץ קדיס, וצפיפות האוכלוסייה במחוז היא 158.80 איש לקמ"ר. במחוז 44 עיריות, ומלבד קדיס הבירה, נמנות גם חרס דה לה פרונטרה ואלחסירס (Algeciras) עם עריו החשובות; העיירה סטניל דה לאס בודגאס היא אתר תיירות ידוע. כלכלת המחוז מתבססת ברובה (67%) על מתן שירותים כגון תיירות, הארחה ומנהל, אך גם על תעשייה (28%) וחקלאות (4%) (נתוני 2003). ההכנסה הממוצעת לנפש במחוז בשנת 2003 הייתה 9,076 אירו, אשר היוותה 76.15% מהממוצע הלאומי. ככזו היא הייתה הנמוכה ביותר באנדלוסיה והשלישית בעוניה בספרד כולה. שיעור האבטלה במחוז עמד על 17.22%, והיה השלישי בגובהו בספרד בשנת 2006. מדיה וקבצים בנושא מחוז קדיס בוויקישיתוף אתר האינטרנט הרשמי של מחוז קדיס (בספרדית) מחוז קדיס, באתר אנציקלופדיה בריטניקה (באנגלית) אתר התיירות הרשמי של מחוז קדיס מוזיאון מחוז קדיס (בספרדית)
קיקלופ

הקיקלופ הוא גזע יצורים מן המיתולוגיה היוונית. הקיקלופים, הדומים בצורתם לאדם, מוכרים כעצומים בגודלם ובראש כל אחד מהם עין אחת בלבד. האמונה כי גודלם כביר היא מאוחרת יותר ופרט זה אינו נזכר בכתביהם של המשוררים הומרוס או הסיודוס. קיקלופים, טיטאנים ובעלי מאה הידיים, היו שלושת סוגי הצאצאים שנולדו לאורנוס ולגאיה. למרות זאת, היו גם קיקלופים אחרים שמוצאם מפוסידון, שהיה אחיינם של הקודמים. אלה נולדו מזוגיותו עם נימפות. הקיקלופ המפורסם ביותר הוא פוליפמוס, המוזכר באודיסיאה מאת הומרוס. באודיסיאה (שיר תשיעי) מסופר על מפגשם של הגיבור אודיסיאוס ואנשיו עם הקיקלופ פוליפמוס בארץ הקיקלופים. בסיפור זה מתוארים הקיקלופים כיצורים חסרי חוק ותרבות, ניגודם של בני האדם - הם אינם חיים בקהילה ואינם מקיימים מוסדות חברתיים שהיו בסיסיים בתרבות היוונית, כמו אספה או בתי דין, וכן אינם עוסקים באמנות או בחקלאות ואינם מפליגים בימים - אחד המאפיינים המרכזיים של התרבות היוונית. הקיקלופים גם לא כיבדו את חוקי הכנסת האורחים היווניים - כפי שמלמד מפגשו של אודיסיאוס עם הקיקלופ. במקום זאת, מספרת השירה, חיו הקיקלופים איש במערתו, וקבעו חוקים לנשותיהם ולילדיהם כפי ראות עיניהם. ארצם של הקיקלופים מתוארת כארץ פורה ביותר: אף שהקיקלופים לא עסקו בחקלאות ולא צדו, הם נהנו מהתבואה והפירות שהיו בשפע בארצם, ושתו את חלבם של עזי הבר ששוטטו באי. הקיקלופ פוליפמוס, שאל מערתו נכנסו אודיסיאוס ואנשיו, הוא בנו של אל הים פוסידון. הוא עצום בגודלו, מתבודד ואכזרי. השירה מתארת בפירוט כיצד תפס ללא מאמץ את רעיו של אודיסיאוס ואכלם בצמדים. רמז לצד אנושי אפשר למצוא אולי ביחסו החם לצאנו. לאחר שהקיקלופ סירב לקבל את אודיסיאוס כאורח ואיים לאכול את כל רעיו ואותו אחרון, החליט אודיסיאוס לנקר את עינו ולהימלט ממערתו. כשנמלטו בחזרה אל הספינה, קרא אודיסיאוס מן הים אל הקיקלופ: "אם פעם תישאל מי האיש שהטיל בעינך את המום הנתעב, הגד שניקר את עינך אודיסאוס בן לארטס מאיתקה, מחריב הערים!" (כך בתרגומו של אהרן שבתאי לאודיסיאה). הקיקלופ הטיל על ספינתו של אודיסאוס סלע ענק, שכמעט ניפץ את הספינה, וביקש מאביו פוסידון להקשות על אודיסיאוס לשוב לביתו שבאיתקה, ואכן דרכו הייתה קשה וממושכת מאוד. כמו כן במספר מקורות מידע הם הופיעו כנוודים ענקיים ומטילי מורא. הטיטאנים, אחיהם של הקיקלופים, פחדו מהם. כאשר הטיטאנים עלו לשלטון הם כלאו את הקיקלופים במעמקי הטרטרוס - שכבת השחור משחור שבמעמקי האדמה. כדי למנוע מהם להימלט הם העמידו למשמר את המפלצת הנוראה קאמפה. רק לאחר שהאלים האולימפיים גברו על הטיטאנים ועלו לשלטון, הובסה קאמפה והקיקלופים שוחררו על ידי זאוס. קיקלופ, באתר אנציקלופדיה בריטניקה (באנגלית) קיקלופ, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
חבית

חבית היא מכל גלילי העשוי, באופן מסורתי, אך לא בלעדי, מלוחות עץ קמורים המחושקים יחדיו בחישוק ברזל. חביות מודרניות עשויות גם ממתכת ופלסטיק. בעל המלאכה היוצר את החבית נקרא חבתן. לחביות גוף קמור. הן רחבות במרכז וצרות יותר בקצוות. צורה זו מאפשרת את גלגולן על צדן ותמרונן בקלות יחסית, וכן תורמת לחלוקה מאוזנת יותר של הלחץ על גוף החבית, שכן כך צורת המכל כדורית יותר. בעת העתיקה באירופה הובלו נוזלים כגון שמן ויין בכלי קיבול אטומים בשרף אורני, כדים למשל. הרומאים החלו להשתמש בחביות במרוצת המאה ה-3 לפנה"ס, כתוצאה ממגעיהם הצבאיים והמסחריים עם הגאלים, אשר עשו שימוש בחביות מאות שנים. משך כ-2,000 שנים הייתה החבית מכל האחסון וההובלה הנוח ביותר, למי שעמד בעלותה. מני טובין, החל במסמרים וכלה במטבעות זהב, אוחסנו בחביות. אמנם, שקים ותיבות היו זולים יותר, אולם החביות היו חסונות יותר, וקלות יותר לניוד, ביחס למשקל. החבית החלה לאבד מחשיבותה באטיות במהלך המאה ה-20 עם הנהגת השימוש במשטחים ומכולות. החל ממחצית המאה ה-20 החל השימוש בחביות מתכת גדולות, בנות כ-200 ליטרים, לאחסון והובלה של נוזלים ותרכיזים. בתעשיית המשקאות משמשות חביות עץ הן לתהליך התסיסה והן לתהליך היישון, של יין. משקאות רבים אחרים, כמו ברנדי, שרי, פורט וויסקי, עוברים גם הם תהליכי התיישנות בחבית. בשנים האחרונות של המאה ה-20 החלו להשתמש יותר ויותר בחביות גם למשקאות כהילים שמסורתית לא שהו בחביות, למשל גראפה (תזקיק דורכאות ענבים). המילה האנגלית העתיקה tun, שפירושה "חבית גדולה", היא מקור השם של יחידת המידה ton, המשמשת למדידת התפוסה (tonnage) של אוניות מסחריות, כלומר למדידת נפח המטען שהן מסוגלות להכיל. בלשון חכמים חבית היא שם לכלי הגדול מכד וקטן מפיטס. בדרך כלל מדובר בכלי מחרס, אך הוא יכול להיות גם מחומרים אחרים (כגון מתכת). סרטון וידאו: ייצור חבית ויסקי חבית, באתר אנציקלופדיה בריטניקה (באנגלית) תלמוד בבלי, מסכת בבא בתרא, דף י"ט, עמוד ב'
פלור (שמרים)

פלור (בספרדית: flor; פרח) הם מגוון שמרים ייחודיים לאנדלוסיה שבדרום ספרד, הממלאים תפקיד חשוב בתהליך ייצור השרי. בתהליך ייצור היין יש חשיבות לשימור יינות צעירים מחשיפה לאוויר באמצעות איטום בחביות על מנת למנוע זיהום של בקטריות ושמרים אשר יקלקלו אותו. עם זאת, בתהליך ייצור יינות השרי ממולאות חביות האלון הנקבוביות רק כחמש שישיות מנפחן במכוון. אופן מילוי זה מותיר "מרווח של שני אגרופים" המאפשר את גדילת שמרי הפלור. ציפוי הפלור נראה כספוג לבן. הפלור מעדיף אקלים קריר ולחות גבוהה, כך שלשרי המיוצר בסנלוקר דה ברמדה (Sanlúcar de Barrameda) ואל פווארטו דה סנטה מריה (El Puerto de Santa María) יש שכבת פלור עבה יותר מזו שבשרי המיוצר בפנים הארץ, בחרס דה לה פרונטרה. הפלור מעניק לשרי את טעמו הרענן הייחודי, עם משקעי טעם של לחם טרי. בהתאם להתפתחות היין נקבע אם המשך התיישנותו תעשה כליל תחת מעטה הפלור על מנת ליצור שרי מזן הפינו או המנסאנייה, או שיחוזק על מנת להגביל את התפתחות הפלור, ויעבור יישון תוך כדי חמצון על מנת לייצר שרי מסוג אמונטייאדו או אולורוסו. שרי (יין מחוזק)
אדם טיהאני

אדם טיהאני (באנגלית: Adam Tihany; נולד ב-1948), הוא אדריכל ומעצב פנים ישראלי-אמריקני. טיהאני נולד בטרנסילבניה שברומניה. ב-1950 עלה עם הוריו לישראל, הוא גדל בירושלים. בשנת 1968 למד אדריכלות ועיצוב במילאנו שבאיטליה. שימש כשוליה במספר חברות איטלקיות והתמחה בעיצוב רהיטים. ב-1976 החל לעבוד בסניף הניו יורקי של חברת יוניגרם האיטלקית והתמקד בעיצוב עילי עבור משרדים, בתי יוקרה ואולמות אירועים. בשנת 1978 פתח טיהאני משרד משלו במנהטן ועיצב מבנים בארבעה קצוות תבל ביניהם בתי מלון ומסעדות מובילים. ב-1996 עיצב את מלון דן אילת. שיפץ ב-1998 את מלון המלך דוד בירושלים. טיהאני עיצב בשנת 1997 את מסעדת ז'אן ז'ורז' של השף ז'אן ז'ורז' וונגריכטן במגדל טראמפ שבמנהטן. עיצוב המסעדה הוא בצבעי בז' ואפור, חלונות חדר אוכל המתחילים ברצפה ונגמרים בתקרה הגבוהה, שמהם ניבטת פנורמת הסנטרל פארק, מפות שולחן לבנות, כיסאות חומים ובגדי מלצרים בחום כהה. בשנת 2002 עיצב טיהאני את מלון הבוטיק אלף Aleph שברומא, והוא זכה על כך בפרס האירופי לעיצוב פנים של מלונות. טיהאני עיצב את המלון באופן אשר נועד לדמות בית מרחץ רומי בעל אופי נהנתני לעילא. כאשר נכנסים ללובי בולטים צבעי שחור ואדום המזכירים גיהנום. באמצע הלובי ניצבת קוביית משחק ענקית, שקשורה לחלק התחתון של הבניין המדמה גן עדן. על מנת להיכנס לספא למטה יש ללבוש טוגה. טיהאני בחר במוטיב של דאנטה אליגיירי שבו ניצב הגיהנום אל מול עולם התענוגות. ב-2004 עיצב את מסעדת פר סה של בכיר השפים באמריקה תומאס קלר במרכז טיים וורנר שבכיכר קולומבוס במנהטן שעלותה שנים עשר מיליוני דולרים. הוא הביא במסעדה אלמנטים מהסגנון המאפיין את קלר, מוטיבים ממסעדתו השנייה של קלר הפרנץ לונדרי, מסעדת הדגל שלו. בעיצוב פשוט אך אלגנטי, דלת כניסה כחולה המזכירה את דלת הכניסה הכחולה בפרנץ לונדרי, עיצוב האח, האבנים הלא מסותתות, רצפת השיש המבריקה המרמזת על האר דקו המקנים לסועד תחושה כאילו סעד בגרסה אורבנית של הפרנץ לונדרי. חדר האוכל המונה חמישה עשר שולחנות משקיף על הנוף בסנטרל פארק. טיהאני אף עיצב את מסעדת One c.p.s במלון פלאזה שבעיר ניו יורק. הוא הסיר את הווילונות המליטים את החדר האדוארדי האפל על מנת שיוכלו האנשים לראות את הפנורמה הניבטת מבחוץ, והאיר את החדר תוך שימוש מגוון בעץ ואלמנטים גאומטריים עזים. טיהאני כיסה את מנורות הקריסטל באהילים אדומים ענקיים. טיהאני עיצב את מסעדות מלון הבוטיק Exedra שברומא בצבעים מנוגדים של שחור ולבן המושפע מפליני וסגנון הדולצה ויטה של שנות השישים. טיהאני אף עיצב את הבר במלון Mandalay Bay בלאס וגאס ואת ה-Grill House בכפר המרינה באי פראדייז שבאיי בהאמה, מסעדת Neyla שבמלון MGM Grand שבלאס וגאס, את מסעדתו של מייקל ג'ורדן One Sxty Blue שבשיקגו, את מלון The Time בניו יורק. מבין תלמידיו הבולטים ניתן למנות את המעצב הישראלי רן לרנר. מדיה וקבצים בנושא אדם טיהאני בוויקישיתוף אתר האינטרנט הרשמי של אדם טיהאני תקציר הרצאתו של אדם טיהאני בבצלאל מאת אפרת שקד מיה דבש, עיצוב חושני עם אוכל, ראיון בלעדי עם האדריכל אדם טיהאני, בניין ודיור חיים הנדוורקר, חגיגה בגיהנום, באתר הארץ, 28 בפברואר 2005
סמ"ש

האם התכוונתם ל... סימון שבילים – אמצעי הכוונה לאורך שבילי טיולים סמל שני – דרגת שוטר במשטרת ישראל
מנטליסט

מנטליסט הוא אדם העושה שימוש בקריאת שפת גוף, קריאת ושידור מחשבות, טלקינזיס, חיזוי עתיד ואיתור חפצים מוסתרים. בתחום הפאראפסיכולוגיה מנטליסט מוגדר כמי שמסוגל לקרוא מחשבות של אדם על-סמך חיצוניותו, שפת גופו ואלמנטים טבעיים אחרים, כמו כן להטמין סוגסטיות במוחו של אדם באמצעים כגון היפנוזה. בעוד מדיומים טוענים שהם מתקשרים באמצעים על-טבעיים (לדוגמה: עם עולם הרוחות), מנטליסטים דווקא בוחרים להגדיר את תחומם כיכולת להשפיע על המציאות של קהלם. מספר מנטליסטים מפורסמים מופיעים בתוכניות אירוח במופעים של קריאת מחשבות. ביניהם: אורי גלר, ליאור סושרד, חזי דין, נבו אבוטבולהישראלים, ודרן בראון הבריטי. המנטליסט - סדרה אמריקאית פאראפסיכולוגיה סושרד הבא? רק בן 17 וכבר בדרך לכבוש את ארצות הברית, מאקו, 15.11.21 לבראון תוכנית משלו בה הוא מבצע פעלולים של קריאות ושידור מחשבה בינו לבין אחרים ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.